# **ВРСТА, ТЕХНИЧКЕ КАРАКТЕРИСТИКЕ, КОЛИЧИНА И ОПИС ПРЕДМЕТА УСЛУГА НАБАВКЕ**

1. **Врста, техничке карактеристике (спецификације) услуга:**

Предмет набавке је пружање услуга на пословима физичко-техничког обезбеђења у објектима и кругу седишта Наручиоца на локацији Волгина 15, Београд према следећем:

* Послови физичко-техничког обезбеђења на капији I у просторијама обезбеђења, **минимум 7 извршиоца** свакодневно (по распореду) у периоду од 00 до 24 часова.

Сви заинтересовани понуђачи ће имати могућност увида у:

* Укупну површину радног, помоћног и пословног простора (14.593,40м2)
* Укупну површину круга (26.565 м2).

Могућност увида у површину пословног простора и укупну површину круга биће организован у договору са задуженом особом, а то је Милица Дрљевић, е-маил: milica.drljevic@pupin.rs сваког радног дана у периоду од 09.00-15.00 часова, осим последњег дана за подношење понуде, када је увид могуће извршити у периоду од 09.00-11.00 часова.

Предмет набавке обухвата:

**А.Вршење физичко-техничког обезбеђења:**

* Пружање услуга безбедности запосленима и странкама у објекту/објектима Наручиоца;
* Обезбеђивање објеката, опреме и друге имовине у објектима и спречавање свих активности и појава које могу угрозити имовину и редован процес рада;
* Преглед и обилазак обезбеђиваних објеката;
* Предузимање превентивних мера у случају откривања кривичног дела или других појава у вези целокупне безбедности (обавештавање полиције, одговорног лица Наручиоца и сл.)
* Примена прописаних овлашћења предвиђена Законом о приватном обезбеђењу у току вршења физичке заштите

**Б.Вршење превентивне противпожарне заштите:**

- оспособљеност за руковање апаратима, другим уређајима и средствима за гашење пожара;

- обилазак свих радних и помоћних просторија у свим објектима Наручиоца после радног времена Наручиоца у циљу спречавања појава које могу довести до настанка штете на имовини и/или за сараднике Наручиоца

- предузимање свих превентивних мера у циљу сузбијања појава за могућност настанка пожара;

- обавештавање најближе ватрогасне јединице надлежног органа унутрашњих послова, као и руководиоца Организационе целине Наручиоца задужене за послове из области из које је предмет ове јавне набавке, о избијању пожара и учешће у гашењу и отклањању последица пожара;

**В.Обављање портирских услуга на капији I Наручиоца у просторијама обезбеђења.**

* Идентификација посетилаца уз вођење електронске евиденције на рачунару, која подразумева најосновније познавање рада на рачунару;
* Остале ручно вођене евиденције на предвиђеним обрасцима: Евиденција издавања кључева, евиденција уласка/изласка возила, евиденција страних посетилаца, евиденција уношења/изношења опреме, вођење књиге примопредаје оружја и дужности;
* Праћење видео надзора и исправности система приступне контроле

Радници ангажовани за обављање послова предметне набавке морају испуњавати следеће услове:

1. Да поседују лиценцу за вршење послова физичко-техничког обезбеђења издату, од стране МУП-а РС.

# Да имају положен стручни испит из области заштите од пожара

# Да имају завршен курс прве помоћи

# 4. Да имају радно искуство најмање две године на пословима физичко-техничког обезбеђења

# 5. Да имају завршену обуку за безбедност и здравље на раду

# 6. Да су обавили вежбовно гађање из ватреног оружја

# 7.Да имају завршену обуку за коришћење алкотест апарата

Радници понуђача који ће вршити услуге за потребе Наручиоца морају бити одевени у једнообразну униформу.

Службеник обезбеђења мора приликом вршења послова обезбеђења имати код себе легитимацију коју издаје Министарство унутрашњих послова, у складу са одредбама Закона о приватном обезбеђењу („Сл. гласник РС“, бр. 104/13, 42/15 и 87/18) и Правилника о садржини, изгледу и начину употребе легитимације службеника приватног обезбеђења („Сл.гласник РС“, бр. 30/16, 30/20192).

Ознака припадности Пружаоцу услуга, знак (лого) и натпис „Обезбеђење“, односно „Security“, морају бити истакнути на видном делу униформе службеника обезбеђења.

Униформу, мобилни телефон, оружје, детекторе за метал, алкотест апарат и ручну радио станицу, обезбеђује Давалац услуге о свом трошку.

# **УСЛОВИ ЗА УЧЕШЋЕ У ПОСТУПКУ НАБАВКЕ**

1.1.Право на учешће у поступку предметне набавке има понуђач који испуњава **обавезне**  **услове** за учешће у поступку набавке, и то:

1. Да је регистрован код надлежног органа, односно уписан у одговарајући регистар*;*
2. Да привредни субјект и његов законски заступник није осуђиван за неко од кривичних дела као члан организоване криминалне групе, да није осуђиван за кривична дела против привреде, кривична дела против животне средине, кривично дело примања или давања мита, кривично дело преваре;
3. Да је измирио доспеле порезе, доприносе и друге јавне дажбине у складу са прописима Републике Србије или стране државе када има седиште на њеној територији;

1. Да има важећу дозволу надлежног органа за обављање делатности која је предмет јавне набавке, важећа лиценца за вршење послова физичко-техничке заштите лица и имовине и одржавање реда на спортским приредбама, јавним скуповима и другим местима окупљања грађана коју издаје Министарство унутрашњих послова;
2. Понуђач је дужан да при састављању понуде изричито наведе да је поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде;

1.2. Понуђач који учествује у поступку предметне набавке, мора испунити и следеће **додатне** **услове** за учешће у поступку набавке, и то:

1.Да понуђач располаже **финансијским капацитетом**, односно да у претходне две године (2018-2019.години) није исказивао губитак у пословању, нити био у блокади на пословном рачуну у последњих **6 месеци** који претходе месецу објављивања позива за подношење понуда.

2. Да понуђач располаже **кадровским капацитетом** који је одговарајући за предмет ове набавке: да има **минимум 7 (седам)** запослених или радно ангажованих лица (сходно члану 197-202 Закона о раду) на пословима који су предмет набавке и која поседују- **Лиценцу за вршење послова физичко-техничког обезбеђења издату од стране МУП,** од тог броја:

а) најмање 7 лица која имају положен стручни испит из ЗОП,

б) најмање 7 лица која имају завршен курс прве помоћи,

в) најмање 7 лица која поседују Легитимацију службеника приватног обезбеђења са радним искуством од минимум две године на пословима физичко-техничког обезбеђења,

г) минимум 7 лица која имају завршену обуку за безбедност и здравље на раду,

д) да су обавили вежбовно гађање из оружја,

ђ) минимум 2 лица која имају завршену обуку за коришћење алкотест апарата.

3. Да понуђач располаже **пословним капацитетом**, тј. да је за период који није дужи од две године од дана објављивања позива, закључио пет уговора за пружање услуга физичко – техничког обезбеђења од тога два са установама од посебног значаја за одбрану Републике Србије.

4. Да понуђач располаже сопственим контролно-оперативним центром са радним временом од 00 до 24 часова, 365 дана годишње из којег се врши координација са ангажованим извршиоцима код Наручиоца, са могућношћу интервентног деловања за случај ванредних ситуација.

5. Да понуђач располаже са најмање 3 теретна и 5 путничких возила за надзор и контролу, од чега је најмање 2 возила опремљено системом за даљинско праћење (GPS).

6.Да понуђач располаже радио везом од чега минимум један репетитор и 10 комада ручних радио станица.

7.Да понуђач поседује минимум 1 алкотест апарат са извршеним техничким прегледом не старијим од 1 године.

8.Да понуђач поседује важећи стандард ISO 9001:2015– систем менаџмента квалитетом, стандард SRPS A.L2.002:2015 – услуге приватног обезбеђења-у области физичке заштите и у области техничке заштите, стандард OHSAS 18001:2007 – заштита здравља и безбедности на раду, стандард ISO 27001:2014 – систем менаџмента безбедности информација или одговарајући, стандард ISO 14001:2015 - заштита животне средине, издат од стране акредитованог тела.

9. Да понуђач поседује полисе осигурања и то:

а) Полису од професионалне и опште одговорности, са висином осигуране суме не мањом од 150.000.000,00 динара

б) Полису осигурања запослених од последица несрећног случаја (незгоде), са износом лимита не мањим од 150.000,00 динара за све запослене, а за случај инвалидитета не мањим од 300.000,00 динара за све запослене.

10. Да понуђач поседује најмање два ручна детектора метала и потребан број (у складу са бројем ангажованих извршиоца) комада пиштоља калибра 7,65mm или 9mm са припадајућом муницијом, који је дефинисан Законом о приватном обезбеђењу за потребе извршења услуга предметне набавке.

11. Да је понуђач регистровао ватрено оружје код МУП РС.

# **УПУТСТВО ПОНУЂАЧИМА КАКО СЕ ДОКАЗУЈЕ ИСПУЊЕНОСТ УСЛОВА**

**Обавезни услови:**

Испуњеност **обавезних и додатних услова** за учешће у поступку предметне набавке, понуђач доказује достављањем **Изјаве**, којом под пуном материјалном и кривичном одговорношћу потврђује да испуњава услове за учешће у поступку набавке дефинисане овим Условима.

Изјава мора да буде потписана од стране овлашћеног лица понуђача и оверена печатом. Уколико Изјаву потписује лице које није уписано у регистар као лице овлашћено за заступање, потребно је уз понуду доставити овлашћење за потписивање.

**Уколико понуду подноси група понуђача**, Изјава мора бити потписана од стране овлашћеног лица сваког понуђача из групе понуђача и оверена печатом.

**Уколико понуђач подноси понуду са подизвођачем**, понуђач је дужан да достави Изјаву подизвођача, потписану од стране овлашћеног лица подизвођача и оверену печатом.

**Наручилац може пре доношења одлуке о додели уговора да тражи од понуђача, чија је понуда оцењена као најповољнија, да достави на увид копију, оригинал или оверену копију свих или појединих доказа о испуњености услова.**

Ако понуђач у остављеном примереном року, који не може бити краћи од 5 (пет) дана, не достави горе наведене доказе (копије, оверене копије или оригинале на увид), Наручилац ће његову понуду одбити као неприхватљиву.

Понуђач није дужан да доставља на увид доказе који су јавно доступни на интернет страницама надлежних органа, али је **дужан да у понуди наведе интернет страницу на којој су јавно доступни докази.**

Понуђач је дужан да без одлагања писмено обавести Наручиоца о било којој промени у вези са испуњеношћу услова из поступка јавне набавке, која наступи до доношења одлуке, односно закључења уговора, односно током важења уговора о јавној набавци и да је документује на прописани начин.

**Додатни услови:**

1. Извештај о бонитету за набавке-образац **БОН-ЈН** који издаје Агенција за привредне регистре (за период **2018-2019**.**године**) и **Потврда Народне банке Србије** да пословни рачун понуђача није био у блокади у последњих **6 месеци** који претходе месецу објављивања позива за подношење понуда. Уколико понуђач по Закону о рачуноводству води пословне књиге по систему простог књиговодства, као доказ доставља: биланс успеха, порески биланс и пореску пријаву за утврђивање пореза на доходак грађана на приход од самосталних делатности, издату од стране надлежног пореског органа на чијој територији је регистровао обављање делатности за претходне две обрачунске године (**2018.-2019.године**). Привредни субјекат који није у обавези да утврђује финансијски резултат пословања (паушалац) доставља: потврду пословне банке о оствареном укупном промету на пословно-текућем рачуну за претходне две обрачунске године (2018.-2019.године);

**Фотокопије М образаца** пријаве запослених на обавезно социјално осигурање, **фотокопије лиценци** за вршење специјализованих послова службеника обезбеђења са оружјем, издата од стране МУП-а Републике Србије,

а) фотокопије М образаца (7 комада) и копије уверења МУП-а, Сектор за ванредне ситуације, о положеном стручном испиту из области заштите од пожара,

б) фотокопије М образаца (7 комада) и копија Потврде о завршеном курсу прве помоћи

в)фотокопије М образаца (7 комада) и фотокопија легитимације службеника приватног обезбеђења (7 комада) уз изјаву у слободној форми на меморандуму понуђача прописно потписана и оверена печатом о радном искуству од најмање 2 (две) године,

г)изјава у слободној форми на меморандуму понуђача прописно потписана и оверена печатом о завршеној обуци за безбедност и здравље на раду,

д)фотокопија записника о извршеном вежбовном-кондиционом гађању код надлежне стрељачке организације са списком свих 7 лица - предложене извршиоце услуга (не старијег од једне године од дана објављивања позива за подношење понуда)

ђ)фотокопија М образаца (2 комада) и фотокопија сертификата за коришћење алкотест апарата

**Референтна листа** коју чини попуњена табела **са Прилогом**-Потврдама корисника, оверене и потписане од стране овлашћених лица. Наручилац задржава права на проверу веродостојности Потврда корисника о пруженим услугама физичко-техничког обезбеђења у Републици Србији;

1. Попуњена **изјава** о располагању контролно-оперативним центром који функционише непрекидно (00-24), оверена и потписана од овлашћених лица. Наручилац задржава права на проверу веродостојности дате изјаве.
2. Фотокопија очитане саобраћајне дозволе и рачун о куповини возила (најмање 3 теретна и 5 путничких возила), уколико понуђач није власник возила може доставити копију доказа о правном основу коришћења возила (уговор о закупу, уговор о лизингу) **изјава** у слободној форми на меморандуму понуђача оверена и потписана од овлашћених лица о опремљености возила системом GPS-а.
3. Фотокопија Решења РАТЕЛ-а, Дозвола за коришћење радио станица (10 комада), Доказ о измиреним обавезама за претходну годину према РАТЕЛ-у.
4. Фотокопија извештаја о извршеном контролисању алкотест апарата.
5. **Фотокопије Сертификата** о испуњавању стандарда ISO 9001:2015, фотокопија стандарда SRPS A.L2.002:2015 – услуге приватног обезбеђења-у области физичке заштите и у области техничке заштите, фотокопија стандарда OHSAS 18001:2007-заштита здравља и безбедности на раду, као и фотокопија стандарда ISO 27001:2014 – систем менаџмента безбедности информација, или одговарајући, фотокопија важећег стандарда ISO 14001:2015 –заштита животне средине издати од стране акредитованог тела.

10. **Фотокопија важећих полиса од:**

 а) професионалне и опште одговорности

 б) последица несрећног случаја и за случај инвалидитета за све запослене

 11. **Изјава у слободној форми** на меморандуму понуђача печатирана и потписана од стране овлашћеног лица, да понуђач поседује два ручна детектора метала и потребан број (у складу са бројем ангажованих извршиоца) комада пиштоља калибра 7,65mm или 9 mm са припадајућом муницијом, који је дефинисан Законом о приватном обезбеђењу, за потребе извршења услуга предметне набавке.

12. **Одобрење за држање оружја за обављање делатности на име понуђача које**

 **издаје МУП Републике Србије.**

### ОБРАЗАЦ СТРУКТУРЕ ЦЕНЕ ЗА ЈАВНУ НАБАВКУ

### БР. Н - 01/2020

|  |  |  |  |
| --- | --- | --- | --- |
| Назив предмета јавне набавке.  | Јединица мере | Цена радног сата без ПДВ-а | Цена радног сата са ПДВ-ом |
| Услуге физичко-техничког обезбеђења |  |  |  |

|  |  |  |  |  |  |
| --- | --- | --- | --- | --- | --- |
| Ред.бр. | Врста | Цена по сату (без ПДВ-а) | Максимално планирани број сати\*  | Цена за максимално планирани број сати (без ПДВ-а) | Цена за максимално планирани број сати (са ПДВ-ом) |
| 1. | Услуге физичко-техничког обезбеђења |  | 23.000 |  |  |
| Рок плаћања: | \_\_\_\_\_ дана од дана пријема рачуна |
| Рок за почетак пружања услуге | \_\_\_\_\_дана од дана закључења уговора (максимум три дана) |
| Рок важења понуде: | \_\_\_\_\_дана од дана отварања понуда(не краћи од 30 дана од дана отварања понуда) |

\*Број сати је оквиран, дат је на бази искуства Наручиоца и служи искључиво за оцену понуда, док ће се стваран број сати реализовати у броју који дефинишу стварне потребе Наручиоца, а највише до укупно уговорене вредности. Фактурисање ће се вршити према ценама по сату из понуде и стварно пруженим услугама.

 **Д**атум Понуђач

 М. П.

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Напомене:***

*Образац понуде понуђач мора да попуни, овери печатом и потпише, чиме потврђује да су тачни подаци који су у обрасцу понуде наведени. Уколико понуђачи подносе заједничку понуду, група понуђача може да се определи да образац понуде потписују и печатом оверавају сви понуђачи из групе понуђача или група понуђача може да одреди једног понуђача из групе који ће попунити, потписати и печатом оверити образац понуде.*